เที่ยวฟรีมีเกียรติ เว็บไซต์ Ski หา 12 พนักงานไปเล่นสกีทั่วโลกใน 6 จุดหมายปลายทาง
เป็นเวลา 2 ปีติดต่อกันที่ Ski หรือเว็บไซต์ ski.com เอเจนซีผู้แนะนำการท่องเที่ยวสกีในอเมริกาเหนือ ประกาศตามหาพนักงานผู้เสียสละ อุทิศตนไปเล่นสกีพร้อมบันทึกบรรยากาศยังจุดหมายปลายทางต่างๆ ทั่วโลก ใครที่พลาดแคมเปญนี้เมื่อปีที่แล้วอย่าเสียใจไป เพราะปีนี้ Ski เปิดรับไม่ใช่แค่ 1 แต่มากถึง 12 คนหลายคนเรียกแคมเปญนี้ว่า Dream Job ของเหล่านักเล่นสกีตัวยง เพราะผู้ที่ผ่านการคัดเลือกจะได้อุปกรณ์สกีจากพาร์ตเนอร์ของ Ski.com แบบครบเซต พร้อมแพ็กเกจ VIP Ski Trip แบบ All Inclusive ตั๋วเครื่องบินและที่พักแบบ 5 ดาว โดยไม่ต้องเสียเงินสักบาทเดียว ณ 6 จุดหมายปลายทางทั่วโลก ได้แก่ Aspen Snowmass รัฐโคโลราโด Jackson Hole รัฐไวโอมิง Big Sky ณ มอนทานา Banff & Lake Louise ประเทศแคนาดา Chamonix ประเทศฝรั่งเศส และ Niseko ประเทศญี่ปุ่น แถมยังได้เงินติดกระเป๋าอีกคนละ 2000 ดอลลาร์ (หรือราวๆ 61000 บาท) ต่อคนต่อทริป โดยทั้งหมดแลกกับการที่คุณต้องเล่นสกีอย่างดุเดือดและบันทึกความประทับใจต่างๆ ไว้ลงโซเชียลคุณสมบัติของผู้สมัครเป็นพนักงานมีเพียง 3 ข้อคือ ต้องเป็นผู้ชื่นชอบการเล่นสกี ชอบสื่อสารกับผู้คน และรักในการบันทึกสิ่งต่างๆ รอบตัวใครสนใจงานดีเที่ยวฟรีมีเกียรติแบบนี้ เลือกจุดหมายปลายทางที่อยากไป แล้วส่งวิดีโอแนะนำตัวความยาว 90 วินาที ระบุว่าทำไมคุณถึงเหมาะสม เหตุใดถึงสนใจอยากไปยังสถานที่แห่งนั้น ส่งไปยัง www.ski.com/dreamjob ได้ตั้งแต่วันนี้จนถึงวันที่ 29 ตุลาคม 2562 ทางบริษัทจะเลือกพนักงานจุดหมายปลายทางละ 2 คน 6 แห่งทั่วโลก อย่าช้า รีบส่ง แม้ประเทศเราไม่มีหิมะ แต่คนไทยเล่นสกีเป็นเยอะมากภาพ: Shutterstockพิสูจน์อักษร: พรนภัส ชำนาญค้าอ้างอิง:
เว็บไซต์ ski.com เอเจนซีผู้แนะนำการท่องเที่ยวสกีในอเมริกาเหนือ ประกาศตามหาพนักงานผู้เสียสละ อุทิศตนไปเล่นสกีพร้อมบันทึกบรรยากาศยังจุดหมายปลายทางต่างๆ ทั่วโลก